cyanic-selkie/wikianc huggingface dataset:
बरौनी रिफाइनरी
बरौनी रिफाइनरी भारतीय राज्य बिहार के बेगूसराय जिला में बरौनी नाँव के जगह पर अस्थापित एगो तेल रिफाइनरी बाटे। एह रिफाइनरी के अस्थापना रूस के सहजोग से कइल गइल रहे आ एकर सुरुआती छमता 1 MMTPA रहल। वर्तमान में एकर छमता 6.1 MMTPA बा आ अब एकरे साथे एगो कैटालिक रिफार्मर यूनिट (सीआरयू) भी 1997 के बाद से जोड़ दिहल गइल बा।
संदर्भ
Hello sir' mai brauni refinery ke pas me rahta hu aap mujhe eak mauka de mai aapko best content provide karunga Thankyou.
चीनी पीलक
चीनी पीलक या  करिया मउरा वाला पीलक (अंग्रेज़ी:Black-naped oriole) (Oriolus chinensis) एगो पीला रंग क आ मैना की आकार क चिरई हवे। ई पीलक से अलग ख़ाली इ वजह से बाते की एकरी गर्दन की पीछे मउरा पर करिया रंग क पट्टी होल। बाकि आम जनता एहू के पीलक कहि के बोलावेले। भोजपुरी में त इ पिरोला की नांव से भी जानल जाला हालाँकि ए तरह से आम जनता कुल तीन गो प्रजाति की चिराइन के पिरोला की नांव अ से बोलवेले।
बरवाडीह
बरवाडीह भारत के झारखंड राज्य में एक ठो कसबा बाटे।
भारत के राजधानी सभ के लिस्ट
ई ओह नगरन के लिस्ट हऽ जे भारत के राजधानी रहि चुकल बाड़ें। भारत के एह समय राजधानी दिल्ली बाटे, एकरा से पहिले 1911 ले कोलकाता रहे।
बंगाल
बंगाल भारतीय उपमहादीप में पूरबी हिस्सा में बंगाल के खाड़ी के उत्तर में मौजूद एक ठो क्षेत्र बाटे। भूगोलीय रूप से ई गंगा-ब्रह्मपुत्र डेल्टा के इलाका हवे जबकि राजनीतिक रूप से ई भारत के पच्छिम बंगाल आ बंगलादेश से मिल के बनल बाटे। सांस्कृतिक पहिचान के रूप में बंगाली भाषा बाटे।
फ्रीदा कालो
फ्रीदा कालो मैक्सिको के एगो पेंटर रहली। उनुका के अआपन खुद के बनावल पोर्ट्रेट खातिर जानल जाला।
आत्मन् (हिंदू धर्म)
आत्मन्, आत्मन भा आत्मा (Ātman) भारतीय दर्शन आ हिंदू परम्परा में मनुष्य के आत्मा खातिर इस्तेमाल होला।
सामान आ सेवा टैक्स (भारत)
सामान आ सेवा टैक्स, जेकरा के अंग्रेजी में गुड्स एंड सर्विसेस टैक्स भा संछेप में जीएसटी के नाँव से जानल जा रहल बा एक किसिम के इनडाइरेक्ट टैक्स भा उपभोग पर लागे वाला टैक्स बा जे भारत में सामान-असबाब आ सेवा के सप्लाई पर लिहल जा रहल बा। एक देस एक टैक्स के धारणा के तहत ई टैक्स सिस्टम लागू कइल गइल ताकि अलगा-अलगा राज्य सभ के टैक्स के ख़तम क के पूरा देस में एकही नियन टैक्स लगावल जाय।
ई टैक्स, भारतीय संसद में एगो खास कार्यक्रम आयोजित क के 1 जुलाई 2017 के आधी रात से लागू कइल गइल।
जाति
जाति भारत में लोगन के पैदाइश, ब्यवसाय, धार्मिक मान्यता, चाहे कौनों आदिवासी या जनजातीय समुदाय (ट्राइब) के सदस्यता के आधार पर बिभाजन हवे। एक तरह से ई अंग्रेजी के कास्ट नियर चीज हवे जवन ई बतावे ला कि कौनों समाज अंदरूनी रूप से कौनों न कौनों बिसेस आधार पर, चाहे कई गो आधारन पर, कई हिस्सा में बँटाइल बा। एही तरीका से, भारतीय समाज कइयन जाति सभ में बँटाइल बाटे। एह बँटवारा के कुछ बिसेस लच्छन सभ में: अपने जाति में बियाह, खान-पान आ सामाजिक संपर्क पर रोक; जाति सभ के ऊँच-नीच के भावना आ आपसी सामाजिक स्तर के भेदभाव; आपस में छुआछूत के भावना; आ आम जिनगी में जातिवादी भावना नियर लच्छन गिनावल जा सके लें।
जाति सभ के उत्पत्ती पुराना जमाना के वर्ण बेवस्था से मानल जाला। हालाँकि, पूरा भारतीय इतिहास में लगातार एह में किसिम-किसिम के बदलाव होखत रहल बाटे। आज्काल्ह के वर्त्तमान भारत में जाति बेवस्था के जवन रूप देखे के मिले ला ऊ मुग़ल शासन, मुग़ल शासन के पतन के दौर आ ब्रिटिश राज के दौर में भइल बदलावन के परिणाम हवे।
भारत में बिबिध स्तर पर सामाजिक-सांस्कृतिक आ राजनीतिक जिनगी जाती के पहिचान से परभावित बा। जाति के आधार पर कमतरी चाहे श्रेष्ठता के भावना, अपना जाति से भावनात्मक जुड़ाव आ एकरा चलते बिबिध निर्णय सभ पर पड़े वाला परभाव भारतीय समाज आ जिनगी के प्रमुख बिसेसता बा। जाति के आधार पर भेदभाव, जातिवाद, आ जाति बेवस्था के कारण होखे वाली कई किसिम के समस्या चिह्नित कइल गइल बाड़ी आ इनाहन के दूर करे खातिर कोसिस भारत के आजादी के आंदोलन के समय से चल रहल बा। जातीय बराबरी, कमजोर जाति सभ के मजबूत बनावे आ जातिवाद के भावना के दूर करे खातिर कोसिस सभ के लमहर इतिहास बा। जाति से जुड़ल मुद्दा सभ में जातिगत आरक्षण के बेवस्था सामाजिक-आर्थिक जीवन के एगो मुद्दा बाटे। राजनीतिक माहौल में जाति आ जाति के आधार पर वोटिंग आ जातिवादी राजनीति भारतीय राजनीति के एगो प्रमुख बिसेस्ता बाटे।
परिभाषा आ लच्छन
भारत में ई सभके मालुम बा की ई समाज कई गो जाति सभ में बिभाजित बाटे, हालाँकि, जाति शब्द आ एकरे कांसेप्ट के सटीक तरीका से परिभाषित कइल बहुते मुश्किल काम बाटे।
डोरडॉइन
डोरडॉइन (Dordogne, फ्रांसीसी:La Dordogne, उच्चारण- दोरदोइन्ये ) फ्रांस में एक ठो नदी बा।
आर (अंग्रेजी अच्छर)
R (आर) आधुनिक अंग्रेजी भाषा के लिखाई सिस्टम के अठारहवाँ अच्छर बा।
पीलक
पीलक (अंग्रेज़ी:Indian golden oriole) (Oriolus kundoo) एगो मैना की आकार क सुनहला पीयर रंग क चिरई हवे। आम जनता एके आ चीनीपप पीलक के दुनों के पीलक कहे ले।
आत्मा
आत्मा (Soul) बहुत सारा धरम आ बिस्वास के परंपरा में कौनों जीवधारी के अंदरूनी तत्व के कहल जाला जवन अजर-अमर आ इंद्री के ज्ञान से ऊपर होखे ला।
डोमिनोज पिज्जा
डोमिनोज पिज्जा इंक॰ पिज्जा बेचे वाली एगो अमेरिकी रेस्तरां चेन बा। एकर सुरुआत 1960 में भइल आ मुख्यालय एन आर्बर, मिशिगन में डोमिनोज पिज्जा ऑफिस फार्म के नाँव से मौजूद बा। वर्तमान में ई दुनिया के कई देस सभ में रेस्तरां चला रहल बा।
इंद्रप्रस्थ सूचना प्रौद्योगिकी संस्थान-दिल्ली (आईआईआईटी-डी)
इंद्रप्रस्थ सूचना प्रौद्योगिकी संस्थान -दिल्ली (IIIT-D) दिल्ली, भारत मा स्थित उच्च शिक्षा हेतु एगो स्वायत्त विश्वविद्यालय बा। एह महाविद्यालय एआईसीटीइ द्वारा राष्ट्रीय महत्व का संस्थान घोषित कइल रहलन। ई विश्वविद्यालय स्नातक और स्नातकोत्तर स्तर के शोध पर केन्द्रित शोध-उन्मुख विश्वविद्यालय बा। एह महाविद्यालय, भारत सरकार के राष्ट्रीय मूल्यांकन एवं प्रत्यायन परिषद ने इका ‘अ’ श्रेणी संस्थान मा करील रहलन।
स्थापना
एह महाविद्यालय की स्थापना दिल्ली सरकार के एक अधिनियम (आईआईआईटी दिल्ली अधिनियम 2007) के तहत राजकीय विश्वविद्यालय कइल रहलन   5 मई 2015 को मनीष शिशोदिया  माननीय उपमुख्यमंत्री,दिल्ली दूसरी बार निर्माण बा नींव का पत्थर रखिल। एहा निर्माण माँ एक नया शैक्षिक ब्लॉक का निर्माण, एक सभागार और अनुसंधान केन्द्रों में शामिल करील. एहा संस्थान 1600 के लिए नामांकन बढ़ाने में सक्षम हो सकत.एहा संस्थान आधे छात्र ,छात्रावास में शामिल किया जाने में सक्षम हो सकत। वर्तमान में 33,000sqm के क्षेत्रफल में बा, नए निर्माण माँ अधिक स्थान 70,000sqm का उपयोग कर सकत।
स्थान (केम्पस)
आईआईआईटी दिल्ली, जुलाई 2012 से स्थायी परिसर,ओखला फेज III,  गोविन्दपुरी मेट्रो स्टेशन ठीक सटल बा,नई दिल्ली, भारत में  स्थित बा व 25 एकड़ स्थित बा, 30,000 वर्ग मीटर में संस्थान भवन स्थित बा। जिसमें एक मनोरंजन केंद्र, वातानाकूलित एक लड़कों का छात्रावास और एक लड़कियों के लिये छात्रावास, संकाय सदस्यों और अनुसंधान केन्द्र, कई व्याख्यान कक्ष बा।
पूर्णकालिक संकाय
इह संस्थान माँ विभागीय(कंप्यूटर विज्ञान अभियांत्रिकी एवं इलेक्ट्रॉनिक्स एवं सूचना अभियांत्रिकी) सीमाओं से परे शिक्षा कार्यकर्मों अऊर अनुसन्धान समूहन का आयोजन व प्रबंध करील .इह संस्थान भारत माँ कछुएक संस्थानों माँ ईगो बा जिसमें सारे शिक्षक विद्यावाचस्पति (पीएचडी) करील अऊर एह माँ 1/3 शिक्षक विद्यावाचस्पति (पीएचडी) अमेरिका व विदेश माँ करील .एह के अलावा विभिन्न क्षेत्रों के विषयों के अतिथि ,सहायक अऊर विजिटिंग संकाय बा.
स्थिति
सन 2014 में किए गए अगलासेम के एक सर्वेनुसार भारत  के अभियांत्रिकी संस्थानों में इका नम्बर नौवें स्थान पर बा। सन 2015में किए गए डाटाक्यूस्त्ट पत्रिका के एक सर्वेनुसार भारत के सरकारी अभियांत्रिकी संस्थानों में इका नम्बर सातवें स्थान पर बा। सन 2014-15 में किए गए एक एजू-रैंड के सर्वे ने इस संस्थान को भारतीय अभियांत्रिकी संस्थानों में इका नंबर 44वें स्थान पर बा ।
सन 2014 में किए गए एक सिलिकोन इंडिया इंजीनियरिंग के सर्वे ने इस संस्थान को भारतीय अभियांत्रिकी संस्थानों में इका नंबर 35वें स्थान पर बा.।
एह महाविद्यालय ,भारत सरकार के राष्ट्रीय मूल्यांकन एवं प्रत्यायन परिषद ने इका ‘अ’ श्रेणी संस्थान मा करील रहलन. एह महाविद्यालय भारत सरकार के एआईसीटीइ ने इका "राष्ट्रीय महत्व का संस्थान" घोषित कइल रहलन.
प्रमुख सुविधायें
छात्रावास की सुविधा,
प्रयोगशालाएं,
इंटरनेट की सुविधा,
संगणक केंद्र,
चिकित्सा सुविधा,
खेल की सुविधा,
कैंटीन.
पुस्तकालय एवं सूचना केंद्र
आईआईआईटी-डी में एक पुस्तकालय और 8 प्रयोगशालायें छात्रों के लिए एक अध्ययन हेतु बा.
क्लब और छात्र केंद्र समूह
संस्थान के दुई मंजिलों के भवन में भोजन और मनोरंजन केंद्र बा, जिसमें एक संगीत कमरे और एक व्यायामशाला एवं अतिरिक्त सह पाठयक्रम गतिविधियों के लिए करील रहलन.वर्तमान में आईआईआईटी-डी में कार्यरत छात्र क्लब, सामुदायिक कार्य क्लब, नृत्य क्लब, रचना क्लब, एथिकल हैकिंग क्लब, चलचित्र बनाने का क्लब, संगीत क्लब, रोबोटिक्स क्लब, भ्रमण और दिल्ली हेरिटेज (सदा) क्लब, खेल क्लब, प्रश्नोत्तरी क्लब, ई-सेल और वेब डिजाइन और विकास क्लब, साहित्यिक क्लब में शामिल बा.
उल्लेखनीय क्षण
1.आईआईआईटी-डी का माइक्रोसॉफ्ट रिसर्च इंडिया whodunit जीत करील।
3.एह संस्थान ने, 09-23 दिसम्बर, 2011 के माइक्रोसॉफ्ट रिसर्च इंडिया से प्रायोजन के साथ कार्नेगी मेलॉन विश्वविद्यालय के साथ साझेदारी में IPTSE शीतकालीन स्कूल का आयोजन करील. जिसमें पूरे भारत में संस्थानों से छात्रों ने भाग लिया.
4.आईआईआईटी दिल्ली Esya अब आईआईआईटी-डी के वार्षिक इवेंट कैलेंडर का एक अभिन्न हिस्सा बा. सितंबर 2011 3-4 पर अपने पारगमन परिसर में अपनी पहली तकनीकी त्योहार 'Esya' का आयोजन करील।.
5.आईआईआईटी-डी ने बुफेलो यूनिवर्सिटी (न्यूयॉर्क की स्टेट यूनिवर्सिटी) के साथ साझेदारी में महाविद्यालय / विश्वविद्यालय स्तर पर प्रभावी शिक्षण पर भारत-अमेरिका शिक्षण कार्यशाला 10-12 फ़रवरी, 2011 के दौरान आयोजित करील.
बसरिया
बसरिया भारत के झारखंड राज्य में एक ठो कसबा बाटे।
गंगा सूँस
दक्खिन एशियाई नदी सूँस या गंगा सूँस भारतीय उपमहादीप में नदी में पावल जाए वाला एगो मीठा पानी के सूँस (डॉल्फिन) ह। ई मुख्य रूपसे गंगा आ एकरी सहायक नदिन में पावल जाले। वर्तमान समय में ई बिलुप्त होखे की खतरा से जूझ रहल बाटे।
एकरा महत्व के देख के आ ए के बचाव करे खातिर सरकार एकरा के राष्ट्रीय जल जीव घोषित कइले बाटे।
पिरोला
पिरोला (अंग्रेज़ी:Black-hooded oriole) एगो मैना की आकर क पिरोला चिरई हवे जेवण पीलक चिरई से खाली अपनी मूंडी की करिया रंग की वजह से अलग होले।
जूलियस सीजर
गायस जूलियस सीज़र (12 चाहे 13 जुलाई 100 ईसापूर्ब — 15 मार्च 44 ईसापूर्ब) एगो रोमन राजनीतिक नेता, सेना के जनरल आ इतिहासकार रहलें। ई ओह दौर में रोम के घटना सभ में सामिल रहलें जब रोमन गणतंत्र (रिपब्लिक) कमजोर होखत रहल आ एही घटना सभ के क्रम में रिपब्लिक के जगह रोमन साम्राज्य के उदै भइल।
जूलियस सीजर के जुद्ध अभियान के गैलिक वार्स के नाँव से जानल जाला। राइन नदी पर पुल बनवावे आ एकरा के पार क के जुद्ध लड़ के इलाका जीते आ इंग्लिश चैनल के पार क के इंग्लैंड तक ले लड़ाई लड़ के जीत हासिल करे वाला सीजर के एह अभियान के अंत 51 ईपू में भइल। 53 ईपू में इनके सहजोगी क्रासस के मौत के साथ गैलिक जुद्ध के पूरा समापन भइल आ रोमन सीनेट इनका के सेना के पद छोड़ के रोम लवटे के आदेस दिहलस आ बिना आदेस के लड़ल जुद्ध सभ खाती गुनाहगार के रूप में उपस्थित होखे के आदेस कइलस। गॉल (एक तरह से वर्तमान फ्रांस) के कमांडर पद छोड़े के मतलब रहल कि सीजर अब जुद्ध अपराध से छूट (इम्यूनिटी) वाला ना रहि गइल रहितें, एकरा चलते सीजर अपना 13वीं लेजियन के साथे हथियारबंद रूप से रूबिकान क्रास क के रोमन इटली में प्रवेश कइलें; गृहजुद्ध भइल आ सीजर के जीत मिलल।
एकरे बाद सीजर कई किसिम के बदलाव सरकार आ शासन में कइलें। एही बदलाव सभ के क्रम में जूलियन कैलेंडर के निर्माण करववलें।
15 मार्च (आइदेस ऑफ मार्च) 44 ईसापूर्ब के सीज़र के हत्या भइल।
एकादसी
एकादसी भा एकदसी (संस्कृत: एकादशी) हिंदू पतरा के अनुसार इगारहवीं तिथी हऽ। ई महीना में दू बेर आवे ले अन्हार पाख के एकादशी आ अँजोर पाख के एकादशी। इनहन के क्रम से कृष्णा एकादशी आ शुक्ला एकादशी भी कहल जाला। एकरे अलावा हर महीना के दुनों एकादसी सब के अलग-अलग नाँव भी धइल गइल बा जे परंपरागत हिंदू धार्मिक मान्यता आ कथा कहानी से जुड़ल नाँव हवें। इनहन में से कुछ के खास महत्व आ कथा हवे।
हिंदू आ जैन धर्म में एह तिथि के पबित्र तिथि मानल जाला आ बहुधा लोग बरत-उपास करे ला (भुक्खे ला)। हिंदू धर्म में ई भगवान् बिष्णु के दिन भी मानल जाला।
कार्तिकेय
कार्तिकेय हिंदू धर्म में एगो देवता हई। इनकरा के भगवान शिव आ माता पार्वती के पुत्र के रूप में मानल जाला। गणेश के बड़ भाई हई।
कार्तिकेय के रूप दक्खिन भारत के मिथक कथा में बर्णित मुरुगन देवता से बहुत मिलेला। कार्तिकेय के सवारी मोर मानल जाला।
विष्णु
विष्णु सनातन धर्म के मुख्य देवताओं में से एक हवें जिनके नारायण आ हरि के नाँव से भी जानल जाला। समकालीन हिंदू धर्म के भीतर प्रमुख परंपरा में से एगो वैष्णववाद के भीतर ऊ सर्वोच्च बाड़ें। विष्णु के त्रिमूर्ति के भीतर संरक्षक के रूप में जानल जाला, जवन परम देवता के त्रिमूर्ति ह जवना में ब्रह्मा आ शिव शामिल बाड़े।
वैष्णववाद में विष्णु ऊ परम जीव हवें जे ब्रह्मांड के रचना, रक्षा आ रूपांतरण करेलें। शक्तिवाद परम्परा में देवी भा आदि शक्ति के परम परब्रह्म बतावल गइल बा, फिर भी विष्णु के शिव आ ब्रह्मा के साथे पूजल जाला। कहल जाला कि त्रिदेवी हर एक के ऊर्जा आ सृजनात्मक शक्ति हई, जवना में लक्ष्मी विष्णु के बराबर पूरक साथी हई। सनातन धर्म के स्मार्त परम्परा के पंचायत पूजा में ऊ पांच समतुल्य देवता में से एक हवें।
वैष्णववाद के अनुसार भगवान के उच्चतम रूप गुण (सगुण) वाला होला, आ एकर निश्चित रूप होला, बाकी ई अनंत, पारलौकिक आ अपरिवर्तनीय ब्रह्म ब्रह्म हवे आ ब्रह्मांड के कोर आत्म (आत्मा) हवे। विष्णु के परोपकारी आ भयावह दुनु तरह के कई गो चित्रण बा। परोपकारी पहलु में उनुका के एगो सर्वज्ञ के रूप में देखावल गइल बा जे नाग आदिशेष (जे समय के प्रतिनिधित्व करेला) के कुंडली पर सुतल बाड़ें, जे अपना पत्नी लक्ष्मी के साथे खीरा सागर नाम के दूध के आदिम सागर में तैरत बाड़ें।
जब भी दुनिया के बुराई, अराजकता अवुरी विनाशकारी शक्ति के खतरा होखेला त विष्णु ब्रह्मांडीय व्यवस्था के बहाल करे अवुरी धर्म के रक्षा खाती अवतार के रूप में अवतार लेवेले। दशावतार विष्णु के दस प्राथमिक अवतार हवें। एह दस में से राम आ कृष्ण के सबसे अधिक महत्व बा।
वासुकिनाथ
वासुकिनाथ भारत के झारखंड राज्य में एक ठो कसबा बाटे।
पतरा
पतरा, पत्रा या पंचांग (पञ्चाङ्गम्) परंपरागत हिंदू कैलेंडर हवे जे कैलेंडर, अल्मनाक आ एफेमरिस के काम करे ला। पूरबी इलाका में बंगाल, आसाम में एकरा के पंजिका भी कहल जाला। छपल रूप में पतरा एक ठो सारिणी या टेबल नियर पन्ना सभ से बनल होला जेह में पाँच गो चीज के प्रमुख महत्व हवे - 1. तिथि, 2. वार, 3. नक्षत्र, 4. करण आ 5. योग। एही पाँच चीज के गणना करे के चलते एकरा के पञ्चांग कहल जाला। कुछ बिद्वान लोग एह में से करण (तिथि के आधा हिस्सा) के छोड़ के "अहः" (सुरुज के उगे से ले के अस्त होखे ले के समय) के पाँचवाँ अंग मानेला।
चंद्रमा आधारित कैलेंडर
चंद्रमा आधारित कैलेंडर या चंद्र पंचांग, चंद्रमा के गति आ कला पर आधारित कैलेंडर होलें। चंद्रमा के कला अनुसार एक पुर्नवासी से अगिली पुर्नवासी तक, या एक अमौसा से अगिला अमौसा तक ले के समय के एक चंद्र मास के रूप में परिभाषित कइल जाला आ आमतौर पर अइसन बारह महीना सभ के एक साल होला। चूँकि, चंद्रमा आधारित महीना 29 भा 30 दिन के होखे लें, चंद्रमा के साल 354 दिन, 8 घंटा, 48 मिनट, 34 सेकेंड (354.367056 दिन) क होला आ ई सुरुज आधारित साल (पृथ्वी के सुरुज के चारो ओर एक चक्कर) से कम होला। जवना चंद्रमा कैलेंडर सभ के सुरुज आधारित कैलेंडर के साथे मैच करावे खाती अधिका महीना जोड़ दिहल जाला (जइसे हिंदू पतरा में मलमास) ओह कैलेंडर सभ के चंद्र-सौर कैलेंडर कहल जाला।
दुनिया में सभसे ढेर इस्तेमाल होखे वाला कैलेंडर ग्रेगरियन कैलेंडर हवे जे सौर कैलेंडर हऽ। बाकी लोकल स्तर पर बहुत सारा बरत-तिहुआर आ उत्सव सभ के लोकल आ परंपरागत चंद्रमा आधारित कैलेंडर सभ के तय कइल आ मनावल जाला। उदाहरण खाती, रमजान, दिपावली, होली, चीनी, जापनी, मंगोलियाई नया साल वगैरह तिहुआर चंद्रमा आधारित कैलेंडर से तय होलें।
कांसेप्ट
चंद्रमा आधारित कैलेंडर सभ ई सौर कैलेंडर सभ के बिपरीत चंद्रमा के गति पर आधारित होखे लें जबकि सौर कैलेंडर सुरुज के गति, या सटीक रूप से पृथ्वी के सुरुज के चारों ओर चक्कर लगावे के गति, पर आधारित होखे लें। चूंकि, चंद्रमा आ पृथ्वी एक दुसरे के साथ मिल के बाइनरी सिस्टम के रूप में चक्कर लगावे लें, चंद्रमा एक तरह से पृथ्वी के चारों ओर चक्कर लगावत परतीत होला। एह चक्कर में चंद्रमा, पृथ्वी आ सुरुज एक सीधाई में आवे ले तब ओह स्थिति के सिजिगी कहल जाला। सिजिगी के स्थिति दू तरह के होला, पुर्नवासी के, जब सुरुज आ चंद्रमा के बीचा में पृथ्वी होखे; दूसरी, जब सुरुज आ पृथ्वी के बीचा में चंद्रमा होखे मने कि अमौसा के।
2018 फीफा वल्ड कप
2018 फीफा वल्ड कप (2018 FIFA World Cup), 21वाँ फीफा वल्ड कप, 14 जून 2018 से 15 जुलाई 2018 के बिचा में, रूस में आयोजित हो रहल फुटबाल बिस्व कप बाटे। ई मरदाना लोग के फुटबाल (सॉसर) बिस्व कप हवे आ रूस पहिले-पहिल एह खेल में मेजबानी क रहल बा, एकरा मेजबानी करे के घोषणा 2 दिसंबर 2010 के भइल रहे। काफी सालन के बाद ई बिस्व कप यूरोप में हो रहल बा; एकरे पहिले साल 2006 में जर्मनी में एह बिस्व कप के आयोजन भइल रहल।
एह बेर के टूर्नामेंट में कुल 64 गो मैच 12 गो स्टेडियम में आ 11 शहरन में खेलल जइहें। एकर फाइनल मैच 15 जुलाई के लुझनिकी स्टेडियम में खेलल जाई।
टीम सभ
कुल टीम जे एह बिस्व कप में खेल रहल बाड़ी सऽ नोट: ब्रैकेट में लिखल नंबर टूर्नामेंट के सुरू होखे के समय बिस्व रैंकिंग देखावत बा
नोट
<references group="नोट"/>
इरावदी डाल्फिन
इरावदी सूँस (Irrawaddy dolphin; बैज्ञानिक नाँव:Orcaella brevirostris) समुंद्री सूँस के एगो प्रजाति हवे।
बराबर गुफासभ
बराबर गुफासभ  भारत में चट्टान काटके बनावल सबसे पुरान गुफा ह, जेमें से ज्यादातर के संबंध मौर्य काल (322-185 ईसा पूर्व) से बा और कुछ में अशोक के शिलालेख देखल जा सके ला; इ कुल गुफा भारत के बिहार राज्य के जहानाबाद जिला में गया से 24 किलोमीटर की दूरी पर पड़े ला।
ई.एम. फोर्स्टर क पुस्तक, ए पैसेज ऑफ इंडिया भी एही क्षेत्र के आधार बना के लिखल गइल बा, लेखक ए स्थल का दौरा कई न और बाद में आपन पुस्तक में काल्पनिक मारबार गुफाओं  की रूप में एकर इस्तेमाल कई न।
बराबर में ज्यादातर गुफा दुगो कक्ष वाला बनल बा, जेके पूरा तरह से ग्रेनाईट के तराश के बनावल गइल बा आ एमें एगो उच्च-स्तरीय पॉलिश युक्त आतंरिक सतह और गूंज क रोमांचक प्रभाव मौजूद बा। पहिला कक्ष उपासक लोगन की खातिर एगो बड़ आयताकार हॉल में एकत्र होखले की इरादा से बनावल गइल रहे और दूसरा एगो छोट, गोलाकार, गुम्बदयुक्त कक्ष पूजा के खातिर रहे, ए अंदरूनी कक्ष क संरचना कुछ जगह प संभवतः एगो छोट स्तूप की तरह रहे, हालांकि अब इ खाली बाड़ी स।
लोमस ऋषि गुफा : मेहराब की तरह आकार वाली ऋषि गुफा लकड़ी क समकालीन वास्तुकला की नक़ल के रूप में बा। द्वार की मार्ग पर हाथिन क एगो पंक्ति स्तूप की स्वरूपन की ओर घुमावदार दरवाजा की ढांचन की साथ आगे बढ़ेले।
सुदामा गुफा : इ गुफा 261 ईसा पूर्व में मौर्य सम्राट अशोक द्वारा समर्पित कइल गइल रहे और एमें एगो आयताकार मण्डप की साथ वृत्तीय मेहराबदार कक्ष बनल बा।
करण चौपर (कर्ण चौपर): इ पॉलिश युक्त सतहन की साथ एगो एकल आयताकार कमरा की रूप में बनल बा जेमें ऐसन शिलालेख मौजूद बा जवन 245 ईपू के हो सके न स।
विश्व जोपरी : एमें दूगो आयताकार कमरा मौजूद बान स जहां चट्टानन में काट के बनावल गइल अशोका सीढी द्वारा पहुंचल जा सकेला।
इंद्र
इंद्र या देवराज इंद्र हिंदू धर्म में एगो देवता हवें। इनके स्वर्गलोक के राजा आ देवता लोगन के राज की रूप में बर्णन कइल गइल बा।
इंद्र के वाहन ऐरावत हाथी आ उच्चैश्रवा नाँव के घोड़ा हवे आ हथियार वज्र हवे।
बड़का बसन्ता
बड़का बसन्ता या त्रीहो (अंग्रेज़ी:Great barbet) एगो बसन्ता परिवार क चिरई हउवे। इ के नेपाल में न्याउली कहल जाला।
इ चिरई मैना से थोड़ी सा बड़ होले।
ई हिमालय की तराई में पावल जाए वाली चिरई हवे जेवन जाड़ा की दिन में तनी अउरी नीचे ले आ जाले।
होमर
होमर (Ὅμηρος, Hómēros) के इलियाड आ ओडिसी की लेखक की रूप में जानल जाला। उनुका के प्राचीन यूनान में की सभसे महान महाकाव्य लेखकन में मानल जाला आ ऊ यूरोप की पहिला साहित्य के लेखक होखला की कारन बहुत महत्व वाला कवि बन जालें आ यूरोपीय लोग उनुका के एही बदे बहुत महत्व देला।
दी ग्रैंड न्यू डेल्ही
दी ग्रैंड न्यू डेल्ही नई दिल्ली की वसंत कुंज में कईगो महत्वपूर्ण जगह और शॉपिंग मॉल की लगे आइल एगो 5 सितारा लग्जरी होटल ह जवन की बिजनस यात्रा चाहें घुमले फिरले की दौरान रुकले रहले क आरामदायक सुविधा देला। इ होटल सराफ होटल एंटरप्राइज क ध्वजवाहक संपत्ति ह। ए होटल में 390  कमरा बान स। एमें 8 गो रेस्तरां बान स जवने क नांव ह, कास्केडस, आईटी , कारावे , वोकटोक, जी बार  , क्रिस्टल लोंज, एक्वा बार और इंडल्ज।
होमर
होमर कहाँ पैदा भइलें आ कहाँ निवास रहे आ कब रहलें ई सब बहुत ठिक से मालुम नइखे बाकी हेरोडोटस के ई अनुमान रहे की होंमर उनुका ले 400 बरिस पहिले रहलें ए हिसाब से होमर के समय 850 ईसा पूर्व होखे के चाहीं।
दी ग्रैंड न्यू डेल्ही
इतिहास
इ होटल सराफ एंटरप्राइज द्वारा सन 2000 में खोलल गइल रहे।
ए होटल के वर्ल्ड लग्जरी होटल अवार्ड से नवाजल गइल बा।
साल
साल या बरिस ओह समय के कहल जाला जवना में धरती अपने कक्षा में सुरुज के चारों ओर एक चक्कर लगा लेले।
बर्मो
बर्मो भारत के झारखंड राज्य में एक ठो कसबा बाटे।
बाल गंगाधर तिलक
बाल गंगाधर तिलक एगो प्रसिद्द भारतीय बिद्वान, स्वतंत्रता सेनानी आ राष्ट्रवादी रहलें।
पुराना नैनी पुल
पुराना नैनी पुल भारत के कुछ सभसे लंबा आ सभसे पुरान पुल सभ में से एक, इलाहाबाद में मौजूद बाटे। यमुना नदी पर इलाहाबाद आ नैनी के बीच में बनल ई एक ठो दुतल्ला-पुल स्टील से बनल एगो ट्रस ब्रिज हऽ। एकरा ऊपरी तल्ला पर दू लेन के रेल लाइन बाटे आ निचला तल्ला पर चार गो लेन के सड़क मार्ग बा। एह पुल पर 1927 से अब ले सड़क यातायात चालू बाटे  हालाँकि, अब एह पर भारी गाड़ी सभ के आवागमन रोक दिहल गइल बा।
सेनेटरी नैपकिन
सेनेटरी नैपकिन, सेनेटरी पैड या फिर पैड एक किसिम के गद्दीदार पैड होला जे महीनावारी के दौरान औरतन के बुर से निकसे वाला खून के सोखे खाती चड्ढी/पैंटी में पहिरल जाला। ई एक तरह के सफाई आ स्वच्छता (हाइजीन) रखे के जोगाड़ हवे। एह गद्दी सभ के ब्यापक रूप से औद्योगिक उत्पादन आ बिकिरी होखे के पहिले के जमाना में औरत सब एह काम खाती कपड़ा के टुकड़ा इस्तेमाल करें, हालाँकि, कम बिकसित देस सभ में अभिन ले अइसन बेहवार जारी बाटे।
माहवारी के खून सोखावे के अलावा ई पैड अउरी इस्तेमाल में भी आ सके ला जइसे कि बुर के सर्जरी (ऑपरेशन) के बाद, जचगी के बाद होखे वाला डिस्चार्ज के सोखे खातिर, या फिर गरभ गिरावे के बाद या अइसन कौनों दसा में जब बुर से निकले वाला खून के सोखे के जरूरत होखे।
भगतडीह
भगतडीह भारत के झारखंड राज्य में एक ठो कसबा बाटे।
कोटुर
कोटुर या बड़ा बसन्ता (अंग्रेज़ी: Brown-headed barbet) एगो बसंता परिवार क चिरई हवे। इ एगो बहुत लाजधुर चिरई हवे। अक्सर एकर "कुटुर्रू-कुटुर्रू" क आवाज वाली बोली बगइचा में सुनल जा सकेला।
दीया और बाती हम
दीया और बाती हम एगो हिंदीधारावाहिक बा जोहन स्टार प्लस पर प्रसारित होवे बा। ई धारावाहिक 29 अगस्त 2011 क शुरुआत भइल। धारावाहिक टीआरपी रेटिंग में पहले स्थान पर बा।
नदी के सूँस
नदी के सूँस या नदी के डॉल्फिन (River dolphins) सूँस के अइसन खास प्रजाति हई जे खाली मीठा पानी या ब्रैकिश पानी (मीठा नमकीन मिलल) में रहे लीं।
नदी सूँस के भारत में पावल जाए वाली प्रजाति गंगा सूँस ह।
देव (हिंदू धर्म)
देव या देवता मिथक या धार्मिक कथा में बर्णित एगो परा शक्ति से संपन्न लोग के कहल जाला। कई गो धर्म में इन्हन लोगन के कल्पना कइल गइल बा। हिंदू धर्म में देवता लोगन के स्वर्गलोक के वासी मानल गइल बा आ इन्हन लोगन के राजा इंद्र हवे।
भोजपुरी सिनेमा
भोजपुरी सिनेमा में, भारत के पूरबी उत्तर प्रदेश आ पच्छिमी बिहार के भाषा भोजपुरी में बने वाली फिलिम सभ के गिनल जाला। पहिली भोजपुरी फिलिम विश्वनाथ शाहाबादी के गंगा मइया तोहें पियरी चढ़इबों रहे जेवन 1963 में रिलीज भइल रहे। अस्सी के दशक में कई ठे उल्लेख जोग भोजपुरी फिलिम रिलीज भइली जिनहन में बिटिया भइल सयान, चंदवा के ताके चकोर, हमार भौजी, गंगा किनारे मोरा गाँव, आ सम्पूर्ण तीर्थ यात्रा के नाँव प्रमुख रूप से गिनावल जाला।
बौद्ध धर्म
बौद्ध धर्म एगो प्रमुख धर्म बाटे जवन गौतम बुद्ध के शिक्षा पर आधारित दर्शन आ जीवन शैली के अनुपालन करे ला। ई उत्तर भारत आ नेपाल के इलाका में पैदा भइल धर्म हवे जहाँ इतिहास के अनुसार गौतम बुद्ध छठवीं से चउथी सदी ईसा पूर्व के बीच में कौनों समय मगध राज में रहलें।
वर्तमान समय में ई धर्म भारतीय उपमहादीप, पूर्ब एशिया आ दक्खिन पूर्ब एशिया में प्रमुख रूप से बिस्तार लिहले बाटे। एकरे माने वाला लोग के संख्या के हिसाब से ई दुनिया के चउथा सभसे बड़ा धर्म बाटे।
गौतम बुद्ध
वर्तमान भारत आ नेपाल के सीमावर्ती इलाका में शाक्य कुल में पैदा राजकुमार सिद्धार्थ, जिनके बाद में शाक्य मुनि आ गौतम बुद्ध कहल गइल बौद्ध धर्म के अस्थापना करे वाला रहलें। बुद्ध शब्द के अर्थ होला जेकरा के बोधि अर्थात सत्य के ज्ञान मिल चुकल होखे, जे जाग चुकल होखे। हालाँकि, बुद्ध के समय के बारे में कई ठो बिबाद बाड़ें, ज्यादातर लोग इनके जीवन 563 ईपू से 483 ईपू की बीच में मानेला।
शिक्षा
बौद्ध धर्म चार गो आर्य सत्य आ अष्टांगिक मार्ग के अनुसरण के शिक्षा देला।
सैमसंग गैलेक्सी एस8
सैमसंग गैलेक्सी एस8 आ सैमसंग गैलेक्सी एस8+ एंड्रॉइड स्मार्टफोन हवें जिनहन के उत्पादन सैमसंग इलेक्ट्रॉनिक्स के सैमसंग गैलेक्सी एस सिरीज के तहत हो रहल बा। न्यूयार्क में एक ठो मीडिया कार्यक्रम में 29 मार्च 2017 ई फोन पहिले-पहिल देखावल गइल आ ई सैमसंग गैलेक्सी एस7 आ एस7 ऍज के जगह लेई। अमेरिका में ई बिक्री खातिर 21 अप्रैल 2017 से आ यूके में 28 अप्रैल 2017 से बजार में उपलब्ध करावल गइल।
गैलेक्सी एस7 आ एस7 ऍज के तुलना में एकर हार्डवेयर आ डिजाइन दुनों अपग्रेड कइल गइल बा। एकर स्क्रीन लमछर बा आ आस्पेक्ट रेशियो भी बढ़ावल गइल बाटे। दुनों मॉडल के किनारा गोलाई लिहले बाटे, आँख के पुतरी (आइरिस) पहिचान आ चेहरा पहिचान के सुबिधा दिहल गइल बा। एकरा के माउस आ कीबोर्ड के साथ भी इस्तमाल कइल जा सकत बाटे, रख के कंप्यूटर की नियर।
एस8 के रिलीज के बाद बढ़ियाँ समीक्षा हासिल भइल बा आ रिलीज के समय एकर डिमांड बहुत हाई रहल। बजार में आवे से पहिले बुक करावे के मामिला में एकर रेकार्डतोड़ दस लाख बुकिंग दक्खिन कोरिया में भइल आ ओभरआल बिक्री गैलेक्सी एस7 के तुलना में 30% ढेर दर्ज कइल गइल। मई महीना में जारी रपट के मोताबिक पचास लाख फोन बेचल जा चुकल बा।
जायसी
बाद में जायसी आपन मूल अस्थान छोड़ के, वर्तमान अमेठिये जिला के एगो दूसरा जगह पर रहे लागल रहलें।
जिनगी
जायसी के जनम के बारे में परमान सहित जानकारी ना मिले ला कई चीजन के आधार प अनुमान लगावल जाला कब इनके पैदाइश भइल रहे। हिंदी साहित्य के इतिहास में रामचंदर शुकुल कबी के खुद लिखल वाक्य के हवाला देलें आ एकरे आधार प बतावे लें कि इनके जनम 900 हिजरी में भइल अनुमानित कइल जा सके ला, इनके रचना "आखिरी कलाम" के रचना काल 936 हिजरी (1528 ई°) के आसपास बतावे लें। एह तरीका से इनके जनम के तिथी 1500 ईसवी के कुछ आगे-पाछे मानल जाला।
जायसी उपनाँव अनुसार इनके जनम वर्त्तमान अमेठी जिला, उत्तर प्रदेश के जायस में भइल मानल जाला। हालाँकि, कुछ लोग इहो माने ला कि इनके जनम इहाँ ना भइल रहे बलुक, पाहुन के रूप में नेवासा पर इहाँ रहें।
रचना
आचार्य रामचंद्र शुक्ल ने मध्यकालीन कवियों की गिनती में जायसी को एक प्रमुख कवि के रूप में स्थान दिया है। शिवकुमार मिश्र के अनुसार शुक्ल जी की दृष्टि जब जायसी की कवि प्रतिभा की ओर गई और उन्होंने जायसी ग्रंथावली का संपादन करते हुए उन्हें प्रथम श्रेणी के कवि के रूप में पहचाना, उसके पहले जायसी को इस रूप में नहीं देखा और सराहा गया था। इसके अनुसार यह स्वाभाविक ही लगता है कि जायसी की काव्य प्रतिभा इन्हें मध्यकाल के दिग्गज कवि गोस्वामी तुलसीदास के स्तर कि लगती है। इसी कारण से उन्हें तुलसी के समक्ष जायसी से बड़ा कवि नहीं दिखा। शुक्ल जी के अनुसार जायसी का क्षेत्र तुलसी की अपेक्षा परिमित है, पर प्रेमवेदना अत्यंत गूढ़ है।
स्तूप
स्तूप ढूह या टीला नियर आकृति के एगो रचना होला जवना में (आमतौर पर बौद्ध) भिक्षु या भिक्षुणी लोग के शरीर के कौनों अवशेष गाड़ल गइल रहेला। एक तरह से ई भिक्षु लोग के समाधी भा यादगार होला। ई जगह धार्मिक रूप से पबित्र मानल जाले आ आसपास के जगह ध्यान लगावे खातिर इस्तेमाल होले।
सभसे पुरान स्तूप मध्य प्रदेश में साँची स्तूप हवे। भारत के अलावा ई अउरी अइसन देस सभ में भी बनावल गइल बाने जहाँ बौद्ध धरम के परभाव बा।
इतिहास
स्तूप के निर्माण के सुरुआत बुद्ध के समय से पहिले से हो चुकल रहे। श्रमण लोग के बइठल अवस्था में गाड़े खातिर चैत्य के निर्माण होखे। बुद्ध के निर्वाण के बाद उनुके जरा दिहल गइल आ राख के बाँट के आठ गो ढूह में समाधी बनावल गइल आ दू गो अउरी ढूह में अस्थि-अवशेष के समाधी दिहल गइल।
सभसे पुरान स्तूप सभ के पुरातत्व वाली जानकारी 4थी सदी ईपू के मिलेला। बौद्ध ग्रंथ सब के मोताबिक स्तूप के निर्माण बुद्ध के मरले के एक सदी बाद शुरू भइल। इहो मानल जाला कि पहिले ई चीज लकड़ी के बनावल जाय या फिर खाली भर माटी के ढेर एकट्ठा करि के गोल टीला के आकार दे दिहल जाय। बाद में ई पक्का ईंटा के बनावल जाए लागल।
भोजपुरी सिनेमा
भोजपुरी फिलिम के मुख्य दर्शक लोग पूरबी उत्तर प्रदेश, बिहार, झारखंड आ नेपाल के मधेस इलाका में बा लो जहाँ के ई भाषा हवे। एकरे अलावा अन्य शहर सभ में रहे वाला भोजपुरी भाषी लोग बा। एही कारन भोजपुरी सिनेमा के दर्शक यूरोप आ अमेरिकी देस सभ में भी बा आ सूरीनाम नियर देस सभ में भी जहाँ भोजपुरी बोलल जाले।
स्तूप
प्रमुख स्तूप
भारत के प्रमुख स्तूप में सारनाथ में धमेक स्तूप, साँची स्तूप, भरहुत स्तूप आ अमरावती स्तूप के गिनल जाला। सभसे ऊँच स्तूप थाईलैंड में फ्रा पथोमाचेदी स्तूप बाटे जवन 127 मीटर ऊँच बाटे। एकरे अलावा पाकिस्तान के स्वात घाटी में, श्रीलंका में आ अउरी बहुत सारा देसवन में पुरान स्तूप बाड़ें। सभसे बिस्तार से बनल स्तूप बोरोबुदुर में मौजूद बाटे जवन यूनेस्को द्वारा बिस्व विरासत स्थल घोषित बाटे।
लिबर्टी दीप
लिबर्टी दीप (Liberty Island; लिबर्टी मने आजादी भा स्वतंत्रता; पूरा अर्थ होखी "आजादी के टापू") अमेरिका के संघीय सरकार के मालिकाना में, ऊपरी न्यू यॉर्क खाड़ी में मौजूद एगो दीप बाटे जेकरा के स्टैच्यू ऑफ लिबर्टी खातिर जानल जाला। ई दीप पूरा तौर पर जर्सी शहर, न्यू जर्सी के जलक्षेत्र में बाटे बाकी ई न्यूयॉर्क शहर के हिस्सा हवे। एकरा के पहिले बेडलो दीप (Bedloe's Island) कहल जाय, 1956 में एगो अधिनियम पारित कइ के एकर नाँव बदलल गइल। 1937 में, दावा संख्या 2250, जे राष्ट्रपति फ्रेंकलिन डी रूजवेल्ट द्वारा प्रस्तुत कइल गइल, ई स्टैच्यू ऑफ लिबर्टी नेशनल मॉन्यूमेंट के हिस्सा बनल आ 1966 में, इतिहासी स्मारक सभ के राष्ट्रीय रजिस्टर में स्टैच्यू ऑफ लिबर्टी नेशनल मॉन्यूमेंट, एलिस दीप आ लिबर्टी दीप के रूप में दर्ज भइल।
भूगोल आ पहुँच
यूनाइटेड स्टेट्स जनगणना ब्यूरो के अनुसार दीप के कुल रकबा 59,558 बर्ग मीटर, भा 14.717 एकड़ बाटे, आ ई संघ सरकार के सम्पति हवे। लिबर्टी दीप ऊपरी न्यूयॉर्क खाड़ी में जर्सी शहर आ हडसन काउंटी के जलक्षेत्र में बाटे। ई न्यूयॉर्क के मैनहट्टन बरो के दीप हवे। एह तरीका से देखल जाय तब ई न्यूयॉर्क के ऍक्सक्लेव हवे।
भोजूडिह
भोजूडिह भारत के झारखंड राज्य के बोकारो जिला मे एक ठो कसबा बाटे।
बौद्ध दर्शन
बौद्ध दर्शन गौतम बुद्ध के शिक्षा आ उनके मरले के बाद बौद्ध धर्म के बिभिन्न संप्रदायन में जीवन के समझे खातिर भइल चिंतन पर आधारित एगो दर्शन बाटे।
फुलसुंघी
फुलसुंघी एगो छोटी मुकी सुन्दर चिरई के कहल जाला हालाकी एकरी परिवार में कई प्रजाति क चिरई आवेलिन जिन्हां के लोग सामान्य रूप से फुलसुंघीये कहेला।
सिवान
सिवान भारत की बिहार प्रांत में एगो शहर बा जेवन एही नाँव की जिला क मुख्यालयो हवे।
जनसांख्यिकीय
2011 के भारतीय जनगणना के अनुसार, सिवान के जनसंख्या 3,318,176 रहल। जनसंख्या में पुरुष के सहभागिता 50.4% आ महिलाकुल के 49.6% रहल। सिवान में साक्षरता के दर 72% रहल, राज्य के साक्षरता औसत 63.8% से अधिक : पुरुषकुल के साक्षरता दर 82.8% बा, आ महिलाकुल के 60.4% साक्षरता दर बा। हालाकी राष्ट्रीय शैक्षणिक दर 74% से कम बा। पुरुषकुल के साक्षरता दर अचानक बढल बा बाकि, महिलाकुल के साक्षरता दर अभी तक बहुते पीछे बा। 2001 से 2011 के बीच, महिला लिंग अनुपात 1031 महिला प्रति एक हजार पुरुष से गिर के 984 महिला प्रति एक हजार पुरुष पर गिर चुकल बा। हालाकि इ दर राष्ट्रिय लिंग अनुपात दर 940 से बेहतर बा बाकि तेज गिरावट एगो चिंताजनक बात बा।
इतिहास
शब्द "सिवान" के मतलब भोजपुरी में सिमा होला। हाल के समय में इ बिहार, भारत के सिमा पर स्थित नईखे बल्कि कउनो समय में अहिजा भारत के सिमा रहल। डॉ0 राजेन्‍द्र प्रसाद (दिसम्बर 3, 1884– फरवरी 28, 1963) भारत के प्रथम राष्ट्रपति रहलन। उनका जन्म सिवान के जिरादेई में भइल रहल।
राजेन्द्र प्रसाद भारतीय स्वतंत्रता के कार्यकर्ता रहनी आ कांग्रेस पार्टी के नेता रहनी। भारतीय स्वतंत्रता आंदोलन में इहाके एक प्रमुख भूमिका निभइले रहनी। उहाँ के संविधान सभा के प्रमुख के रुप में भी भूमिक निभइले रहनी जिनके अध्यक्षता में 1948 से लेके 1950 के बीच गणतंत्र संविधान के मसौदा तैयार भइल। उँहाके स्वतंत्र भारत में प्रथम भारत के कैबिनेट में भी थोड़ा समय खातिर कैबिनेट मंत्री के रुप में आपन सेवा देले रहनी।
देशरत्न डॉ0 राजेन्‍द्र प्रसाद स्वतंत्रता आंदोलन में नेतृत्व करे खातिर जेतना हो सकत रहे ओतना दिन पटना में रहनीं। 6 फरवरी 1921 के बिहार विद्यापीठ के स्थापना भइल तब से उँहाके अहिजा खातिर काम कईनी, अहिजा रहनी।
ध्यान देबे लाएक बात की बहुत हाल ले सिवान में "कैथी" लिपि में भोजपुरी लिखल जात रहल ह। पर सरकारी प्रोपगेंडा आ हिंदी के प्रचार प्रसार के फेरा में कैथी (𑂍𑂶𑂟𑂲) लिपि आ भोजपुरी भाषा, ई दुनू के बलि दे दिहल गइल।
उल्लेखनीय व्यक्ति
डॉ0 राजेन्द्र प्रसाद- स्वतंत्र भारत के प्रथम राष्ट्रपति, डॉ0 राजेन्द्र प्रसाद जी के घर जिरादेई गाँव में अवस्थित बा, जौन कि अहिजा से 8 किमी पश्चिम में स्थित बा। उँहा के स्वंत्रता आंदोलन के एगो कार्यकर्ता रहनी आ कांग्रेस पार्टी के नेता भी रहनी, भारतीय स्वतंत्रता खातिर इहाँके एगो अहम भूमिका निईले रहनी।
रजनीश
ओशो, (जनम नाँव: चंद्र मोहन जैन; 11 दिसंबर 1931 – 19 जनवरी 1990) भा भगवान श्री रजनीश एगो भारतीय गुरु आ अपना के बुद्धत्व प्राप्त भगवान होखे के बात कहे वाला ब्यक्ति रहलें। इनके रजनीश आंदोलन के सुरुआत करे, प्रखर वक्ता आ समाजवाद, महात्मा गाँधी आ रूढ़िवादी हिंदू धर्म के आलोचक के रूप में जानल जाला। इनका जीवन काल में इनके पहिचान एगो रहस्यवादी, गुरु, आध्यात्मिक शिक्षक के रूप में रहल। ब्यापक तौर पर भारत में भ्रमण का के प्रवचन दिहलें आ सुरुआत में, सेक्स के प्रति इनके ढेर खुला बिचार के कारण इनके सेक्स गुरु के दर्जा दिहल गइल हालाँकि, बाद में इनके बिचार के अधिका स्वीकृति मिलल।
इनका जिनगी में कई तरह के बिबाद भइल। अमेरिका में इनके आश्रम खोले के बाद भइल बिबाद में इनका पर 1984 के "रजनीशी बायोटेरर हमला" के आरोप लागल आ कई देस सभ में इनके घुसल प्रतिबंधित क दिहल गइल। बाद में ई पुणे में आपन आश्रम में लवट के आ गइलें। 1990 में एही जे इनके निधन भइल। अब एह आश्रम में ओशो इंटरनेशनल मेडिटेशन रिजार्ट के नाँव से जानल जाला।
मार्क ज़करबर्ग
मार्क इलियट ज़करबर्ग (Mark Elliot Zuckerberg, ; जनम 14 मई 1984) एगो अमेरिकी कंप्यूटर प्रोग्रामर आ इंटरनेट उद्यमी बाड़ें। ई फेसबुक के सह-संस्थापक हवें आ वर्तमान में एकर चेयरमैन आ सीईओ बाड़न। 5 मार्च 2018 तक ले के आँकड़ा अनुसार इनके नेट वर्थ $72.5 बिलियन रहल।
मालाबार तट
मालाबार तट भा मालाबार किनारा दक्खिन भारत के पच्छिमी समुंदरी किनारे पर पातर पट्टी के रूप में बिस्तार लिहले एगो समुंद्री किनारा हवे। आमतौर पर एकर बिस्तार कन्याकुमारी से ले के पूरा केरल राज्य आ कर्नाटक राज्य के किनारा भर मानल जाला। हालाँकि, कुछ लोग पूरा पच्छिमी किनारा के एह नांव से बोलावे ला, जबकि कुछ लोग गोवा आ महाराष्ट्र के किनारा के कोंकण तट के नाँव देला। एह किनारा के दक्खिनी हिस्सा लक्षदीप सागर के साथे हवे जे खुद अरब सागर के हिस्सा हऽ, उत्तरी हिस्सा सीधे अरब सागर के सहारे हवे।
मालाबार तट पच्छिमी घाट के सहारे एगो पातर पट्टी हवे जहाँ पच्छिमी घाट के पहाड़ी सभ मानसून के बादर रोक के भरपूर बरखा करावे लीं। एही से ई इलाका पर्याप्त नमी वाला हवे आ बिबिध किसिम के फसल उपजावल जालीं। धान, नारियल आ मसाला सभ के खेती खाती ई इलाका बहुत परसिद्ध हवे।
हिंदू कथा
हिंदू कथा या हिंदू मिथक हिंदू धर्म में मानल जाए वाली कथा-कहानी आ मान्यता-बिस्वास के सड़मेड़ नाँव हवे।
आलेत्च ग्लेशियर
आलेत्च ग्लेशियर (Aletsch Glacier, Aletschgletscher) यूरोप में एगो पहाड़ी ग्लेशियर बा आ ई आल्प्स परबत श्रेणी के सभसे बड़ ग्लेशियर हवे। एह ग्लेशियर के लंबाई 23 km (2014) बा, आ कुल आयतन (वाल्यूम) 15.4 km3 (2011) बा, जबकी एकर इलाकाई बिस्तार लगभग 81.7 km2 (2011) एरिया पर बाटे। ई बर्नीज आल्प्स में, स्विट्जरलैंड के वालाइस कैंटन में मौजूद बा। आलेत्च ग्लेशियर चार गो छोटहन ग्लेशियर सभ के एकट्ठा होखे से बने ला जे कान्कर्डिया प्लेस नाँव के जगह पर मिले लें। एकरे बाद ई ग्लेशियर रोन (Rhône) घाटी के ओर बढ़े ला आ पघिले पर एकरे पानी से मासा (Massa) नदी के उदगम होखे ला। माशा नदी एगो सात किलोमीटर लमहर नदी हवे जे रोन नदी में मिल जाले। आलेत्च ग्लेशियर, दुनिया के बाकी ग्लेशियर सभ नियर, वर्तमान में रिट्रीट वाला स्थिति में बा मने कि लंबाई के बिस्तार के लवटानी हो रहल बा; एगो अध्ययन के मोताबिक 1980 के बाद से, एकरे लंबाई में 1.3 km, आ 1870 से 3.2 km के कमी आ चुकल बा, साथे-साथ एकरे मोटाई के करीबन 300 m हिस्सा कम हो चुकल बाटे।
सोफोक्लीज
सोफोक्लीस या सोफोक्लीज प्राचीन यूनान के एगो नाटककार रहलें।
भोवरा
भोवरा भारत के झारखंड राज्य में एक ठो कसबा बाटे।
लैंगिक बिसमरूपता
लैंगिक विषमरूपता (Sexual dimorphism) जीवधारिन के अइसन गुण हवे जवना में कौनों प्रजाति के नर सदस्य आ मादा सदस्य रंग-रूप आ आकार में अलग-अलग होखे। ई चिरई, किरौना आ पेड़-पौधा में भी पावल जाला। अइसन गुण वाला जीवधारी के प्रजाति के विषमरुपी (सेक्सुअली डायमॉर्फिक) कहल जाला।
पंजाब बिधानसभा (2012-17) के सदस्य लोग
नीचे भारतीय राज्य पंजाब के बिधानसभा (2012-17) के सदस्य लोग के लिस्ट दिहल गइल बा:
माया
माया के शाब्दिक अरथ होला "धोखा" या "भरम" या "जादुई शक्ति"। संस्कृत के ई शब्द भारतीय परंपरा में कई अलग-अलग जगह पर अलग-अलग अरथ में इस्तेमाल होला। वैदिक काल में माया के प्रयोग "शक्ति" के अर्थ में भइल बा। उपनिषद में एकर समकक्षी अविद्या के मानल जा सकत बाटे, श्वेताश्वेतर उपनिषद में ईश्वर के "मायी" कहल बा जे अपने माया रुपी शक्ति से सृष्टि के रचना करे ला। बाद के साहित्य में माया के अरथ अइसन धोखा के रूप में लिहल गइल बा जहाँ चीज वास्तव में जवन बा ओइसन प्रतीत नइखे होखत। भारतीय दर्शन में माया अइसन चीज खातिर प्रयोग होला जवन हमेशा बदलत रहे आ एही से ऊ वास्तविक सत्य न होखे। अद्वैत वेदांत के अनुसार "ब्रह्म सत्य हवे आ जगत् मिथ्या हवे" ब्रह्म माया भा अविद्या के कारण जगत्-प्रपंच के रूप में प्रतीत होला।
एकरे अलावा भी, हिंदू परंपरा में देवी के उपनांव के रूप में माया के प्रयोग होला। धन के देवी लक्ष्मी खातिर भी माया के प्रयोग देखल जाला।
इहो देखल जाय
Cheating
हरियर मुनियाँ
हरियर मुनिया (Green avadavat, बै॰:Amandava formosa) एगो मुनिया चिरइन के प्रजाति हवे जेवन हरियर रंग के होले।
भुली, झारखंड
भुली, झारखंड भारत के झारखंड राज्य में एक ठो कसबा बाटे।
सुदामा पांडे 'धूमिल'
सुदामा पांडे "धूमिल" (9 नवंबर 1936 – 10 फरवरी 1975) हिंदी भाषा के कवि रहलें। बनारस के धूमिल हिंदी साहित्य के साठोत्तरी पीढ़ी के प्रमुख कवी मानल जालें, आ उनके बागी तेवर खातिर जानल जाला।
धूमिल के जिनगी रहत, खाली एक ठो कबिता-संग्रह छपल संसद से सड़क तक आ दुसरा संग्रह मरे के बाद छपल, कल सुनना मुझे, दुसरका खातिर उनके साहित्य अकादमी के पुरस्कार मिलल।
धूमिल के निधन 38 बरिस के उमिर में ब्रेन ट्यूमर (दिमागी गाँठ) से हो गइल।
जिनगी
धूमिल के जनम उत्तर प्रदेश के बनारस के लगे खेवली नाँव के गाँव में 9 नवंबर 1936 के भइल। उनके नाँव सुदामा पांडे रहल आ ऊ एक ठो निचला तबका के परिवार से रहलें। 12 बरिस के उमिर में मूरत देवी से बियाह भइल। 1953 में हरहुआ से हाईस्कूल पास कइलें। कमाई करे खातिर कलकत्ता गइलेन आ कुछ दिन मजूरी करे के परल।
बाद में बनारस में आ के इलेक्ट्रानिक्स में आईटीआई क के नोकरी करे लगलें।
असह कपार दरद के सिकाइत पर उनके काशी विश्वविद्यालय के मेडिकल कॉलेज में दाखिल करावल गइल जहाँ डाक्टर लोग दिमाग में गाँठ (ब्रेन ट्यूमर) बतावल। लखनऊ के किंग जार्ज मेडिकल कालेज में भरती करा के आप्रेसन भइल जेकरा बाद कोमा में चल गइलें आ बेहोसी के दसा में 10 फरवरी 1975 के दुनिया से गुजर गइलें।
परभाव
धूमिल के बागी कवी मानल जाला। आजादी का बाद, यानि उपनिवेशी शासन के खतम होखे के बाद, के राजीनीत के ले के उनुका मन में भयानक त्रास के भाव रहल आ ई उनुका कबिता के प्रमुख बिसयन में से एक रहल बा।
देवी (हिंदू धर्म)
देवी देव या देवता के स्त्री ह लोग आ मिथक या धार्मिक कथा में बर्णित एगो परा शक्ति से संपन्न लोग के कहल जाला। कई गो धर्म में इन्हन लोगन के कल्पना कइल गइल बा। हिंदू धर्म में देवता लोगन के स्वर्गलोक के वासी मानल गइल बा आ इन्हन लोगन के राजा इंद्र हवे।
सुदामा पांडे 'धूमिल'
परभाव
अशोक वाजपेयी के शब्द में: "धूमिल कबिता के मुनासिब कार्रवाई मानें: कबिता खातिर जवन कामचलाऊ रवइया अनेक नया प्रगतिशील लोगन में बा ओकरा से ऊ सर्वथा मुक्त रहलें..." आ "...धूमिल के प्रासंगिकता एह बात में बा कि ऊ अपने कवित्त के आचरण से सिद्ध कइलें कि कबितइयो प्रामाणिक कर्म हवे।"
धूमिल के जयंती हर साल उनका गाँव खेवली में मनावल जाला।
देवी (हिंदू धर्म)
अलग अलग देवी लोगन के मूल शक्ति के अलग अलग रूप भी मानल जाला।
2016 के भारतीय नोटबंदी
₹500 आ ₹1000 के नोटबंदी भारत सरकार के एक ठो नोटबंदी नीति बा जेकर घोषणा 8 नवंबर 2016 के भइल आ ई 9 नवंबर 2016 से लागू भइल। एकरे चलते पुरनकी महत्मा गाँधी सीरीज के ₹500 आ ₹1000 के लीगल टेंडर खतम कर दिहल गइल। नया ₹500 आ ₹2000 के नोट चलावल गइल जे 10 नवंबर से चलन में आइल।
नोटबंदी के घोषणा खुद परधानमंत्री नरेंद्र मोदी दूरदर्शन पर एक ठो लाइव प्रसारण में कइने। मोदी के घोषणा सवा आठ बजे साँझ के प्रसारित भइल आ ओही रात से पुरान नोट बंद कर दिहल गइल, हालाँकि, इनहन के बदले खातिर एक ठो निश्चित समय दिहल गइल। ₹100 आ एकरा से कम कीमत के नोट जइसे के तइसे चालू बा।
सरकार के एह कदम उठावे के कारण के रूप में ई दावा कइल गइल कि ए से काला धन पर रोक लगावे में मदद मिली। बाद के दिनन में भारत में कैशलेस ट्रांजेक्शन के बढ़ावा देवे में सहायक होखे के भी एह नीति के लागू करे के कारण के रूप में सोझा रखल गइल।
नोटबंदी के बाद पूरा भारत में लोगन के नोट बदले, नया नोट बैंक आ एटीएम से निकाले में भारी दिक्कत के खबर रिपोट कइल गइल। 10 नवंबर के बैंक खुले पर पइसा निकाले बदे भारी भीड़ के खबर बतावल गइल आ सेंसेक्स नीचे गिर गइल। समाचार रपट सभ में कई लोग के जान से खतम होखे के भी एह आपाधापी से जोड़ल गइल।
माइटी राजू
माइटी राजू एगो भारतीय एनीमेशन सीरिज बा। ई राजू नाँव के 4-बरिस के लइका के एडवेंचर, बहादुरी आ बुद्धिमानी के कथा सभ पर आधारित बा। राजू आर्यनगर नाँव के काल्पनिक जगह पर रहे वाला बतावल गइल बाने आ इनके पापा साइंटिस्ट हवें। राजू के मददगार में इनके एगो कुक्कुर बा आ कई किसिम के मशीन आ हाई-फाई चीज भी इनका लगे बा जेह से ई अनोखा काम करे लें। राजू आम तौर पर सामान्य लइका सभ में घुल मिल के रहे लें आ जब कौनों संकट पड़े तब थोड़ी देर खाती गायब हो के माइटी राजू के भेस में आवे लें।
एह कहानी के संकल्पना राजीव चिलाका के हवे आ ई ग्रीनगोल्ड एनीमेशन स्टूडियो के रचना हवे। वास्तव में ई छोटा भीम नाँव के पापुलर सीरीज के स्पिन-ऑफ हवे, ओकरे एगो किरदार राजू के हीरो के रूप में प्रस्तुत क के बनावल नया किसिम के कहानी हवे।
ललमुनियाँ
ललमुनियाँ या लालमुनी चिरई (Red avadavat, Red muniya, बै॰:Amandava amandava) चिरइन के एगो प्रजाति बाटे।
गंगा के डेल्टा
गंगा डेल्टा, (Ganges delta), जेकरा के गंगा-ब्रह्मपुत्र डेल्टा, सुंदरबन डेल्टा या बंगाल डेल्टा भी कहल जाला, एक ठो नदी डेल्टा ह जे दक्खिन एशिया के बंगाल क्षेत्र में भारत के पच्छिम बंगाल राज्य आ बांग्लादेश में फइलल बाटे। ई बिस्व के सबसे बड़हन नदी डेल्टा हवे जवन गंगा, ब्रह्मपुत्र आ सुरमा-मेघना नदिन द्वारा बनावल जाला आ बंगाल के खाड़ी में पानी छोड़े ला। साथे-साथ ई बिस्व के कुछ सभसे उपजाऊँ इलाका सब में से भी एक हवे आ एही से एकरा के "ग्रीन डेल्टा" के नाँव से भी जानल जाला।
संसार
संसार या भवसागर भारतीय बिचार हवे जेवना में ई मानल जाला की जन्म-मरण के चक्र में जीवात्मा अनंत काल ले यात्रा करत रहे ला। कर्म आ ओकर फल भोगे खातिर निरंतर चले वाला ई चक्र संसार हवे। एही संसार, आवागमन, से मुक्ती के मोक्ष या निर्वाण कहल जाला।
स्टैच्यू ऑफ लिबर्टी
स्टैच्यू ऑफ लिबर्टी (Statue of Liberty; आजादी के मुरती; La Liberté éclairant le monde) अमेरिका के न्यूयॉर्क बंदरगाह के इलाका में लिबर्टी दीप पर मौजूद एगो बिसाल मुरती बाटे।
तिरहुत प्रमंडल
तिरहुत प्रमंडल बिहार के 9 प्रमंडल में से एगो हऽ। तिरहुत प्रमंडल में 6 गो जिला बाड़ें।
सयौं थुँगा फूलका
सयौं थुँगा फूलका (सयौं थुँगा फूलका "सैयन गो फूल हमनी के") नेपाल के एगो राष्ट्रीय गीत ह। ई आधिकारिक तौर पर 3 अगस्त 2006 के राष्ट्रीय गीत के रूप में अपनावल गइल, ई राष्ट्रीय योजना आयोग द्वारा रखल गइल एगो समारोह के बीच, सिंह दरबार के सम्मेलन हॉल में अंतरिम संसद के सभामुख श्री शुभाष नेमवांग द्वारा उद्घोष के साथ अपनावल गइल।  पिछलका, राष्ट्रीय गान, 1962 में अपनावल गइल रहल, लेकिन राजतंत्र खतम होखला के बाद पिछलका गाना के जगह पर नया गाना अपनावल गइल।
गीत के बोल प्रदीप कुमार राई द्वारा लिखल गइल रहल, उनकर उपनाम ब्याकुल माइला ह। संगीत स्वर्गीय अम्बर गुरुंग द्वारा रचल गइल रहल। राष्ट्रीय गीत में साधारणतया नेपाली संप्रभुता, एकता, साहस, गौरव, दर्शनीय सुन्दरता, प्रगति, शांति, सांस्कृतिक आ भौगोलिक विविधता आ आदर के बारे में उल्लेख करल गइल बा। अगस्त 2016 में, बीबीसी नेपाली राष्ट्रीय गीत के रियो 2016 के सूची में 3रा स्थान पर रखले रहे: दूसर गाना से तुलना के हवाला देते हुए ए के सभन से अद्भुत बतवलस।
चकुलिया
चकुलिया भारत के झारखंड राज्य में एक ठो कसबा बाटे।
कैरेबियन सागर
कैरेबियन सागर (अंगरेजी:Caribbean Sea;Mar Caribe; Mer des Caraïbes Caraïbische Zee) अटलांटिक महासागर के पच्छिमी भाग में, उष्णकटिबंधीय इलाका में मौजूद एक ठो सागर बा।
दरभंगा प्रमंडल
दरभंगा प्रमंडल बिहार के 9 प्रमंडल में से एगो ह। दरभंगा प्रमंडल में 3गो जिला बा:
फ्लिक (समय)
बतावल जा रहल बा कि बीडियो आ एनीमेशन सभ के फ्रेम सभ के स्पीड के गिनती में जब गुणा-भाग इंटीजर (पूरा अंक) में न हो के भिन्न में होखे ला तब एरर सभ कुछ समय बाद एकट्ठा होखत-होखत अतना हो जालें कि देखे वाला के नोटिस में आवे लागे लें। एह इकाई के प्रयोग से एह समस्या के मुक्ती मिल जाई।
कुनलुन परबत
कुनलुन परबत भा कुनलुन शान एशिया महादीप आ चीन देस के एक ठो प्रमुख परबत श्रेणी बा। ई एशिया के सभसे लम्बी परबत श्रेणी हवे। एकर लंबाई 3,000 km से भी अधिका बाटे। ई तिब्बत के पठार के उत्तरी सीमा या कगार बनावेला आ तारिम बेसिन आ गांसू कॉरिडोर के दक्खिन में बा, एकरा आगे ई वेई नदी के पूरुब दक्खिन हो के उत्तरी चीन के मैदान ले जा के खतम होला।
कुनलुन श्रेणी के सभसे ऊँच चोटी लियूशी शान बाटे जवन 7,176 m ऊँच बाटे।
उत्तर भारत
परंपरागत बिभाजन अनुसार भारत के दू हिस्सा में बाँटल जाला - उत्तर भारत या उत्तरी भारत आ दुसरका दक्खिन भारत। हालाँकि, एकर कौनों सटीक परिभाषा नइखे आ अलग-अलग दसा में एकर कुछ अलग अर्थ भी हो सकत बा। पुराना समय में बिंध्याचल परबत के उत्तरी आ दक्खिनी भारत के बीचे के सीमा मानल जाय आ एकरे दक्खिन के इलाका के दक्षिणापथ कहल जाय। बाद में तीन गो हिस्सा में ई बिभाजन हो गइल - हिंदुस्तान (हिमालय आ नर्मदा-बिंध्याचल के बीच), दक्कन (नर्मदा-बिंध्य से तुंगभद्रा-कृष्णा के बीच) आ दक्षिण भारत। कुछ दसा में बंगाल (आ बिहार के भी) उत्तर भारत में ना गिनल जाला। एह प्रकार से सभसे ढेर बिस्तार वाला रूप में उत्तर भारत में राजस्थान, पंजाब, हरियाणा, जम्मू काश्मीर, हिमाचल प्रदेश, उत्तराखंड, आ उत्तर प्रदेश के शामिल कइल जाला। सभसे संकुचित अर्थ में उत्तर भारत में जम्मू काश्मीर, हिमाचल, पंजाब आ हरियाणा के शामिल कइल जाला।
लैटिन
लैटिन (अंग्रेजी: Latin) इंडो-यूरोपी भाषा सभ के इटैलियन शाखा के एगो प्राचीन भाषा हवे। ई शास्त्रीय भाषा (क्लासिकल लैंगुएज) हवे। लैटिन लिखाई के अच्छर सभ एट्रूस्कन (Etruscan) आ यूनानी अच्छर सभ से बनल हवें जिनहन के मूल फोनेशियन अच्छर हवें।
मूल रूप से ई भाषा इटली के प्रायदीप के लैटियम में बोलल जाय। रोमन रिपब्लिक के भाषा के रूप में ई मजबूत भइल आ पहिले इटली में आ अंत में पूरा रोमन साम्राज्य में प्रभुत्वशाली भाषा बन गइल। देहाती लैटिन (Vulgar Latin) से रोमांस भाषा सभ के बिकास भइल जेह में इटैलियन, पुर्तगाली, फ्रांसीसी, आ रोमानियाई नियर भाषा वर्तमान में मौजूद बाड़ी स। लैटिन आ फ्रांसीसी के बहुत सारा शब्द अंग्रेजी में भी चहुँपल बाने आ वर्तमान में भी यूरोपीय धरमशास्त्र में, जीवबिज्ञान में आ यूरोपीय चिकित्सा बिज्ञान में लैटिन आ ग्रीक मूल धातु सभ से शब्द बनावल गइल बाने।
मुगलसराय जंक्शन रेलवे स्टेशन
मुगलसराय जंक्शन, आधिकारिक तौर पर '''पं. दीन दयाल उपाध्याय जंक्शन, (स्टेशन कोड: डीडीयू, पहिले एमजीएस''' ) भारत के उत्तर प्रदेश राज्य के मुगलसराय शहर में एगो रेलवे स्टेशन बा। एह स्टेशन पर एशिया के सभसे बड़हन रेलवे मार्शलिंग यार्ड बा। मुगलसराय यार्ड में एक महीना में लगभग 450–500 ट्रेन के सुविधा मिलेला। प्रीमियम श्रेणी के पूरब ओर जाए वाली राजधानी ट्रेन आ दुरोंतो ट्रेन समेत सगरी ट्रेन रुक जाले (एहसे पूरा भारतीय रेलवे नेटवर्क में एकरा के अनोखा बनावेला; जवन एकरा के प्रयागराज जंक्शन, भोपाल जंक्शन, आगरा कैंट, ग्वालियर जंक्शन, खड़गपुर, नागपुर आदि जइसन अन्य प्रमुख रेलवे स्टेशनन से अलग करेला) एह स्टेशन पर बा। मुगलसराय में प्रमुख इंस्टालेशन में 147 इंजन वाला इलेक्ट्रिक इंजन शेड, 53 इंजन वाला डीजल इंजन शेड, वैगन आरओएच शेड अवुरी 169 बेड के डिवीजनल अस्पताल शामिल बा।
इतिहास
ईस्ट इंडियन रेलवे कंपनी दिल्ली आ हावड़ा के जोड़े के काम उन्नीसवीं सदी के मध्य से शुरू कइलस। कराची के लगे (अब पाकिस्तान में) गद्दर के बाद ई दुसरा सभसे बड़ रेलवे स्टेशन रहल जे 1862 में ब्रिटिश शासन के दौरान बनल। परसिद्ध रूप से पूरबी भारत के प्रवेश द्वार के रूप में जानल जाए वाला ई जंक्शन दिल्ली-कलकत्ता मार्ग के जोड़े के प्रोजेक्ट के हिस्सा के रूप में ब्रिटिश रेलवे कंपनी द्वारा बनावल गइल रहे जेकरा के ईस्ट इंडियन रेलवे के नाँव से जानल जाला।
ई स्टेशन ग्रांड ट्रंक रोड मार्ग पर स्थित बा। ई मुगल जमाना के सबसे व्यस्त गलियारा में से एगो रहे जवन पूरबी भारत के उत्तर से जोड़त रहे। 1862 में रेलवे के पटरी मुगलसराय के पार क के यमुना के पच्छिमी किनारे पहुँचल। दिल्ली के थ्रू लिंक के स्थापना 1866 में भइल ग्रांड कॉर्ड के कमीशन 1906 में भइल।
गंडक के पार डफरिन पुल 1887 में खुलल रहे जवन मुगलसराय के वाराणसी से जोड़े ला।
नाँव बदलाव
ग्रांड ट्रंक रोड पर स्थापित ई स्टेशन एगो रोचक अतीत के सहेजे ला। शेर शाह सूरी द्वारा बनावल गइल ई सड़क अधिकतर कारवां सभ खातिर मुख्य मारग के काम कइलस, मध्यकालीन दौर में आ बहुत बाद में भी, पूर्वी भा दक्खिन भारत से उत्तर भारत के ओर यात्रा कइलस। जेतना व्यस्त रहे, आ अबहियों बा, सड़क के दुनो ओर कई गो सराय रहली स आ एही से एकर नाम — मुगलसराय पड़ल।
भारतीय जनसंघ के अध्यक्ष चुनला गइला के मुश्किल से दू महीना बाद 10 फरवरी 1968 के सांझ के दीन दयाल उपाध्याय लखनऊ से पटना खातिर सीयालदह एक्सप्रेस में सवार भइलन। कुछ घंटा बाद मुगलसराय स्टेशन प एगो प्लेटफार्म के छोर से कुछ सौ फीट दूर एगो खंभा के लगे उनुकर लाश मिलल।
एकरा बाद जवन भइल उ एगो लंबा अवुरी शामिल जांच रहे कि संघ जवना प जोर देले रहे कि उ राजनीतिक मकसद से भइल हत्या ह। सीबीआई के जांच एकरा के दुर्घटना कहलस; दू गो आदमी डकैती के कोशिश में उनुकरा के ट्रेन से बाहर धकेले के कबूल कइले बाकिर सबूत के कमी का चलते बरी कर दिहल गइल; उपाध्याय के शरीर पर कवनो संघर्ष भा चोट के निशान ना रहे। आ संघ में सत्ता के आंतरिक लड़ाई का बारे में षड्यंत्र सिद्धांत आजुओ भरपूर बा। 1992 में उत्तर प्रदेश राज्य के तत्कालीन सरकार मुगलसराय के नाँव दीन दयाल उपाध्याय के नाँव पर रखे के कोसिस कइलस हालाँकि, बाबरी महजिद ध्वंस के बाद राज्य में हिंसा के प्रकोप के बाद मुख्यमंत्री कल्याण सिंह के इस्तीफा देवे के पड़ला पर ई योजना ठंडा बस्ता में हो गइल। 2017 में भारत सरकार योगी आदित्यनाथ के नेतृत्व में राज्य सरकार द्वारा भेजल गइल एगो नया प्रस्ताव के मंजूरी दिहलस जवना में स्टेशन के नाम बदल दिहल गइल। एह स्टेशन के आधिकारिक रूप से 4 जून 2018 के नाँव बदल के पंडित दीन दयाल उपाध्याय जंक्शन रखल गइल।
विद्युतीकरण
गया–मुगलसराय जंक्शन सेक्टर के विद्युतीकरण 1961-63 में भइल। मुगलसराय यार्ड में 1963-65 में विद्युतीकरण भइल।